### Beslutning

Taget til efterretning, med bemærkning om at udvalget er meget utilfreds med at grusgravejerne tilsammen ikke overholder den aftale som var grundlag for kommunens anlægsinvesteringer.

### Sagsfremstilling

## Resume og sagens baggrund

I 2019 indgik tre råstofindvindere en indbyrdes aftale om at etablere interne transportveje i råstofområderne ved Bregninge med henblik på at minimere generne i området fra transporten med råstoffer.

Der gives en orientering om den indgåede aftale og om status vedrørende etableringen af den interne vej.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

I 2019 indgik tre råstofindvindere en indbyrdes aftale om at etablere interne transportveje i råstofområderne ved Bregninge med henblik på at minimere generne i området fra transporten med råstoffer. Den indgåede aftale fremgår af Bilag 1 og kortbilaget til aftalen er vist i Bilag 1A. Det skal bemærkes, at der i aftalen refereres til et Bilag 2 udarbejdet af Cowi. Kommunen har umiddelbart ikke modtaget dette bilag.

Kalundborg Kommune støttede op omkring aftalen mellem de tre råstofindvindere ved at gennemføre supplerende trafiksikkerhedsmæssige tiltag og overkørsler i tilknytning til de interne råstofveje. Kommunen afsluttede sit anlægsprojekt i sommeren 2022, og det samlede projekt kostede i alt 3 mio. kr.

Kommunen har udført følgende arbejder i forbindelse med aftalen:

* En overkørsel på [adresse] mellem nummer 54A og 52.
* En venstresvingskanalisering på [adresse].
* En ændret hastighedsregulering på strækningen ved venstresvingskanaliseringen.
* En forbedring af krydset mellem Janne Holm og [adresse].
* En overkørsel på [adresse].
* En overkørsel på [adresse].
* En forstærkning af bæreevnen på strækningen omkring overkørslen.

I forbindelse med etableringen af den interne råstoftransportvej vil [adresse] skulle krydses. Colas har søgt om tilladelse til dette, og kommunen har i sommeren 2024 udarbejdet et udkast til tilladelse.

Mogens Karlsen, som er en af de tre parter i aftalen, har nu oplyst, at de ikke ønsker at gennemføre den aftalte råstofvej. De øvrige parter har ikke udtalt sig om, hvorvidt de heller ikke ønsker vejen etableret.

## Økonomiske konsekvenser

Ingen økonomiske konsekvenser.